Mette van Dalm, der erobrede VM-bronze i 1999, skifter til VEB fra Brønderslev i 3. division. Med mand, to børn, hus i Brønderslev og arbejde i Aalborg har hun været nødt til at tænke sig godt om inden klubskiftet. - Det kræver en stor træningsindsats at være med i Badmintonligaen, men jeg kan mærke, at lysten er der, og jeg tror stadig, at jeg kan være med på dette niveau. Om fem år er det i hvert fald for sent, siger Mette van Dalm, der glæder sig til at spille i Badmintonligaen. VEB glæder sig over tilgangen af den ihærdige og viljestærke vendelbo. - Det er dejligt at byde velkommen til en lokal spiller, som vi kender i forvejen. Mette bliver en stor gevinst for vores hold, fordi hun både kan spille single og double, siger VEB's sportschef, Peter R. Jensen.

Referat:
31-årige Mette van Dalm (tidligere Sørensen) gør comeback. Hun har lavet en et-årig aftale med Vendsyssel Elite Badminton, som hun i perioden 2003-2005 repræsenterede i to sæsoner.